section_heading: Program
paragraph_text: Program festivala pokušava potaknuti promišljanje i razgovor o ključnim, globalno i društveno važnim političkim pitanjima koja se mogu komunicirati kroz medij fotografije. Sudionici se prijavljuju temeljem otvorenog poziva. Svake godine odabire se druga tema festivala (neke od tema bile su: Crno bijela fotografija, Pokret, O ljudima, Dokumentarna fotografija, Prostori, Refleksije, Granice, Otkrivanja). Međunarodni stručni ocjenjivački sud pregledava i odabire kandidate čije se fotografije izlažu na središnjoj festivalskoj izložbi.